. ( 44 ) 



suis tuht, et celeriter ante alios ad oclonos aciem suam instruxit. Pau- 

 sanias autem graviter pressus, et ad stadia circiler quatuor aut quinque 

 versus tumulum quendam paulalim gradum referens , denunciavit La- 

 cedaemoniis reliquisque sociis, ad se ut concederent. Tum acie densis- 

 siuia instructa, in Athenienses milites duxitj quos hi primum quidem 

 cominus excepere, sed deinde alii in tutum, quod erat prope Hales 

 jExonidas , protrusi , alii in fugam acti sunt, ac caesi eorum ad cenlum 

 et quinquaginta. Pausanias, statuto tropaeo, abiit, et ne sic quidem suc- 

 censuit exsulibus, sed claru ad Piraeum nuntium mittens, non solum 

 monuit eos, ut legatos ad se et ephoros praesentes mitterent , sed edocuit 

 etiam , quibus legatos mandatis instruerent. Et hi quidem paruere ei : 

 simulque idem Pausanias urbanos in diversa studia egit, iisque praccepit, 

 ut collecti quamplurimi se et ephoros adirent ac profiterentur , nihil opus 

 sibi esse bello in Piraeenses, sed nialle se , ut, pace utrimque facta , in 

 amicitiam venirent Lacedaemoniorum , quam cives cum civibus bellum 

 nefarium et utrisque exitiosum gererent (1). Placuere haec dicta duobus 

 ephoris, qui more Laconico regi aderant(2), atque in Pausauiae magis, 

 quam Lysandri sententiam ferebantur ; imprimis vero horum alteri , 

 Nauclidae, pergrata haec erant. Quamobrem promtis animis Lacedaemona 

 ablegarunt nounullos ex Piraeensibus , qui pactum cum Lacedaemoniis 

 ineundum secum haberent , nec non ex urbanis Cephisophontem et 

 Melitum , viros privata; conditionis. Quibus iter jam ingressis , eodem 

 etiam misere juiblico nomine X viri, qui dicerent, se muros suos et se 

 ipsos Lacedeemoniorum dare arbitrio, aequum vero existimare, ut, qui 

 Piraeum tenerent, si quidem amicos se Lacedaemoniorum profiterentur, 

 Piracum quoque ac Munychiani tradant. Quos omnes cum audivissent 

 Ephori Lacedaemoniorumque concio, Athenas quindecim miserunt viros, 

 quibus mandarunt, ut una cum Pausania quam possent aequissime rem 

 componerent. Ab his igitur facla est compositio hujusmodi conditionihus, 

 ut pacem invicem colerent, ut singuli ad sua redirent, praeter XXX 

 tyrannos , eorum ministros impigerrimos XI viros , et X viros , qui in 



(i) Xenoph. § 3i - 37. 



(2) Cf. Xenoph. de Rep. Laeed. c. XIII , § 5. 



